'il-bogħod kemm kemm jinstemgħu b'insistenza li tidwi… tidwi li jsejħu mill-erbat irjieħ u d-daqqa ħafifa ta' saqajn ħafja fuq qiegħa mikula bħall-ġild stirat li jdamdam u jidwi bla heda… u daħna mibruma lejn sema bla ħajja bla ċaqlieqa ħuġġieġa għajjiena taħraq volumi sigrieti li ntemmu offerta lill-alla setgħani li waħdu qallibhom Għajta ta' jena selvaġġa jew NI l-għanja misluħa ta' l-iswed sakran l-għajta midruba tal-verġni minfuda f'riġlejn l-alla mostru paxxut b'ħarstu ċassa tiekol l-artal Superstizzjoni ta' qedem midfun mitluf fis-sejħa xotta tat-tnabar illejla f'dis-siegħa stramba bla raġġ u bla dell. Ħarba…. ritmu ta' polz miġnun mitluf fit-toroq milwija ta' univers eniġma iħabbat iż-żifna primitiva mat-tnabar qammiesa fil-ġungla mudlama bl-għanqbut imħabbel t'elf mistoqsija… Ġirja bla nifs fuq ir-riġlejn qosra tat-tfulija fl-oqsma kennija milqugħa miċ-ċnut għoljin fejn jirfsu l-kwiekeb fis-seher ikħal jinfirex iċ-ċirku tal-fantasija mlewna ta' lil hinn minnu. u n-nanu miżbugħ jitkabras bħal rota minn tarf sa tarf iċ-ċint imsaħħar sa jaqbeż warajh B biex jinża' l-maskra tad-daħka llamtata u jqaxxar id-demgħa grotteska minn taħt għajnejh ħosbiena. maċ-ċapċip t'idejn żgħar bħad-daħka ta' l-ilma , — lil hinn miċ-ċint li jħokk mas-sħab li jraxxax kiebi jitbiegħed… 'il-bogħod il-fejn ma nafx kemm kemm jidher in-nanu magħkus IL-MALTI iserrep imbellah bejn l-erbat irjieħ b'idu merfugħa ifittex jissemma' għas-sejħa tat-tnabar li tiġri warajh iddamdam u tidwi mal-polz merfugħ f'widnejh maħrub iħabbat…